1998 йылда фирманың исеме «UNStudio» тип үҙгәртелә.  Компания атамаһынан үҙ исемдәрен алып ташлауҙы ирле-ҡатынлы архитектура ул амбициялы төҙөлөш проекттарын тормошҡа ашырыу  өсөн кәрәкле хеҙмәттәшлек, уның нигеҙендә архитектура, ҡала  төҙөлөшө һәм инфраструктура өлкәһендә  эксперттар командаһы тора, тип аңлата.  Был ҡарашты улар яңы бинаның урынын планлаштырғанда яҡындағы территорияларҙы һәм тирә-яҡты иҫәпкә алыусы  «тәрән планлаштырыу» тип атай. Каролина Босты «UNStudio» фирмаһында  «йәшерен ҡорал» тип йөрөтәләр, сөнки уның махсус дизайнсы белеме юҡ һәм архитектурала үҙенсәлекле алымға эйә. Уны компанияла иң яҡшы  архитекторҙарҙың береһе тип иҫәпләйҙәр.